Vermoorde skoolmeisies: Tienerseuns vir dwelms getoetsEen van die skoolmeisies se liggame toe dit verlede week van die toneel verwyder is. Foto: Masego Rahlaga / EWN Die twee sestienjarige seuns wat twee skoolmeisies van Johannesburg in Februarie in ŉ vermeende sataniese ritueel vermoor het, is getoets vir dwelmmisbruik. Die seuns, wie se name nie genoem mag word nie omdat hulle minderjarig is, word in ŉ plek van veilige bewaring aangehou totdat die uitslae van die toetse beskikbaar is. Die seuns het Donderdag weer in die Protea-landdroshof verskyn, waar die saak uitgestel is tot 27 Maart. Die seuns is in hegtenis geneem in verband met die moord op Thandeka Moganetsi en Chwayita Rathazayo, onderskeidelik 15 en 16 jaar oud. Hul liggame is in ŉ veld in Dobsonville in Soweto aangetref. Moganetsi en Rathazayo, leerlinge aan die George Khosa Sekondêre Skool, het nog hul skoolklere aangehad. Hulle het snywonde aan hul hande en nekke gehad en daar was skeermeslemmetjies en drie swart, gebrande kerse langs hul liggame. Lees ook: Vermoorde skoolmeisies: Tienerseuns weer in hof Vermoorde JHB-skoolmeisies vandag begrawe Vermoorde skoolmeisies: Tienerseuns weer in hof Vermoorde skoolmeisies: Tienerseuns se saak uitgestel Vermoorde skoolmeisies: Tienerseuns vandag in hof Twee seuns vas vir skoolmeisies se dood Skoolmeisies glo tydens sataniese ritueel vermoor Twee skoolmeisies dood gevind